नरेंद्र नाथ मिश्रा भोजीपुरा सैदपुर हॉकिन्स इज्जतनगर पोस्ट ऑफिस में ग्रामीण डाक सेवक पद पर तैनात है. जिसका काम मेल डिलीवर का है. डाक के माध्यम से आने वाले डॉक्यूमेंट संबंधित कस्टमर को डिलीवर करने पर 50 से 100 रुपए रिश्वत मांगता था. सैदपुर हॉकिन्स वार्ड नम्बर-40 की रहने वाली सलमा खातून से भी नरेंद्र नाथ मिश्रा ने रुपए मांगे. सलमा खातून का डाक के जरिए पैन कार्ड आया था. रुपए मांगने पर जब सलमा ने विरोध किया तो नरेंद्र नाथ मिश्रा भड़क गया. उसका कहना था कि चाहे जिससे जाकर शिकायत कर दो. मुझे फर्क नहीं पड़ता है.